**ELIBERAREA CERTIFICATULUI DE MEMBRU ȘI A AVIZULUI ANUAL**

**Stimați colegi,**

Având în vedere Decizia nr. 16/2023 emisă de Consiliul Naţional al Colegiului Medicilor din România, privind eliberarea certificatului de membru al Colegiului Medicilor din România şi stabilirea procedurii de verificare şi atestare a nivelului profesional al medicilor care au întrerupt exercitarea profesiei ori s-au aflat într-o situaţie de incompatibilitate pe o perioadă mai mare de 5 ani (decizie obligatorie pentru Colegiile teritoriale și pentru toți medicii care exercită profesia de medic, în conformitate cu prevederile art. 438 din Legea nr. 95/2006 republicată, cu modificările și completările ulterioare)

Vă informăm că, începând cu data de **27 decembrie 2023:**

* atât certificatul de membru, cât și avizul anual privind exercitarea profesiei de medic, vor conține un cod QR – link web unic pentru fiecare document, accesibil de pe un telefon sau un calculator cu camera web. Scanarea codului oferă posibilitatea validării documentului pe site-ul CMR și a afișării datelor prevăzute în Registrul medicilor;
* documentele necesare înscrierii și eliberării certificatului de membru pot fi depuse la sediul organizației profesionale ( zilnic, în intervalul 12,30-15,30) sau pot fi trimise prin e-mail, de la adresa de e-mail declarată de medic ca adresă de corespondență electronică;
* cererea de avizare anuală a certificatului de membru se poate depune la sediul organizației profesionale ( zilnic, în intervalul 12,30-15,30) sau poate fi trimisă prin poștă electronică de la adresa de e-mail declarată de medic ca adresă de corespondență electronică;
* cererea de avizare se depune cu cel puțin 30 de zile calendaristice înainte de expirarea avizului anual și va fi soluționată în maxim 30 de zile calendaristice;
* documentele necesare înscrierii în organizația profesională care se depun la sediul colegiului pot fi depuse în copie legalizată sau pot fi prezentate în original. Documentele prezentate în original vor fi fotocopiate și certificate de persoana desemnată în acest sens de conducerea colegiului;
* documentele trimise prin e-mail vor fi certificate cu semnătura calificată sau avansată pe care o deține medicul;
* obligatoriu, odată la 5 ani, cu ocazia avizării anuale, se va depune o adeverință de la locul de muncă sau o declarație pe proprie răspundere a solicitantului care să ateste practica legală a profesiei;
* polițele de asigurare și carnetul de rezident completat și vizat la zi transmise prin poștă electronică vor fi certificate de medic cu semnătură calificată sau avansată.

**Preşedinte CMJM Secretar CMJM**

**Prof. Univ. Dr. Horaţiu SUCIU Conf. Univ. Dr. Horațiu MOLDIVAN**